Listelo

Listelo estas mallarĝa randa elstaraĵeto de arkitektura ornamaĵo aŭ de monero, medalo, kontrabaso, fungo (morkelo). La foldolistelo estas vergo, kiun oni enŝovas en foldojn de la apudaj tabuloj, anstataŭ „langon”.

Laŭ Francisko Azorín Listelo estas Mallarĝa elstara strio de konstruelemento, de modluro, de monero aŭ medalo.Francisko Azorín, arkitekto, Universala Terminologio de la Arkitekturo (arkeologio, arto, konstruo k. metio), Presejo Chulilla y Ángel, Madrido, 1932, paĝo 128. Li indikas etimologion el la latina listellum. Kaj li aldonas la terminon polikliniko.Azorín, samloke. Per bildo li montras listelojn kiel tre fajnajn cirklojn en la bazo de kolono, inter astragalo kaj soklo kaj inter soklo kaj apofigo.

Jen diversaj esprimoj:
alta listelo de meblo
dent-listelo de antikvaj konstruaĵoj
frotlistelo de ŝipo
gvidlistelo de maŝino
haltiga listelo de montgrimpa pioĉeto 
interetaĝa listelo
kaŭĉuka listelo ĉe fervoja vagono
kavlistelo ĉe konstruaĵoj
kronlistelo ĉe konstruaĵoj
ornama listelo ĉe motorciklo
ovlistelo ĉe konstruaĵoj

Vidu ankaŭ

 Modluro

 Notoj 

Kategorio:Fungoj
Kategorio:Moneroj
Kategorio:Arkitekturo